Osam povratničkih porodica u Olovu uselit će u izgrađene i obnovljene domove - informativa.ba\nVijesti BiH Osam povratničkih porodica u Olovu uselit će u izgrađene i obnovljene domove\nOsam povratničkih porodica u Olovu uselit će u izgrađene i obnovljene domove\nKljučevi prvih kuća izgrađenih i obnovljenih u sklopu Državnog programa stambenog zbrinjavanja, koji se realizira putem Regionalnog stambenog programa (RSP), uručeni su danas članovima osam povratničkih porodica u Olovu.\nMinistrica za ljudska prava i izbjeglice BiH je, na svečanosti uručenja ključeva, istaknula da nakon gotovo četiri godine otkako je održana Donatorska konferencija Regionalnog stambenog programa, danas u Olovu predaju ključeve prvih novoizgrađenih i obnovljenih domova za osam povratničkih porodica.\n- To me istinski raduje pogovoto kada imam na umu da je u ovoj godini planirano useljenje i dodatnih oko 200, te još 1.400 povratničkih domova u narednoj godini - kazala je Borovac.\nTo su, dodaje ona, konkretni rezultati Regionalnog stambenog programa, koji za našu zemlju osigurava oko 200 miliona KM namijenjenih povratku izbjeglica iz BiH u susjednim zemljama, kao i rješavanje interno raseljenih osoba u našoj zemlji na način da se vraćaju na prijeratne adrese ili odlučuju za integraciju u sredinama u kojima danas žive.\n- Bitno je naglasiti da od brojnih regionalnih inicijativa, upravo ovaj program predstavlja primjer saradnje zemalja u regionu s očiglednim i mjerljivim rezultatima. Osim rješavanja pitanja izbjeglica i raseljenih osoba ovaj program ima i značajan utjecaj na jačanje saradnje i pomirenje, odnosno ponovnu izgradnju međusobnog povjerenja u našem regionu, što je preduslov za stabilnu budućnost naših građana unutar Evropske unije - istaknula je ministrica Borovac.\nPo njenim riječima, osim snažnog integrativnog karaktera, veoma je bitno naglasiti i to da Državni projekt stambenog zbrinjavanja ima pozitivan utjecaj i na razvoj i ekonomiju naše zemlje.\n- Posebno me raduje činjenica da su na svim dosadašnjim međunarodnim tenderima posao dobile naše, bosanskohercegovačke firme i odgovorno su realizirale preuzete obaveze - navela je ona.\nNaglasila je da sve ovo neće imati smisla, ukoliko stanogradnju ne budu pratile mjere održivog povratka.\nRiješiti pitanje krova nad glavom zasigurno je, ističe ministrica Borovac, jedan od najvećih izazova za sve naše građane, a naročito povratnike i raseljene osobe kao najugroženiju kategoriju stanovnika u našoj zemlji.\n- Međutim, prioritet svih koji se bave problematikom povratnika mora biti stvaranje uslova održivog povratka, gdje prije svega mislim na osiguranje socijalne i zdravstvene zaštite, mogućnosti obrazovanja i zapošljavanja povratnika, odnosno svega onog što čini život dostojan čovjeka. To je jedini način da spriječimo mogućnost da ove povratničke kuće ostanu puste, čime bi ovaj višemilionski program bio obesmišljen - kazala je.\nRegionalnim stambenim programom predviđena su stambena rješenja za gotovo 27.000 domaćinstava, odnosno oko 74.000 izbjeglih i raseljenih osoba u BiH, Republici Srbiji, Republici Hrvatskoj i Crnoj Gori.\nDržavni projekt stambenog zbrinjavanja u okviru RSP-a ima za cilj osigurati stambeno zbrinjavanje u BiH za 5.400 porodica ili 14.000 izbjeglih i raseljenih osoba.\nUkupna vrijednost projekta za BiH je oko 200 miliona KM. Učešće BiH iznosi oko 15 miliona eura. Do sada je BiH odobreno oko 80 miliona KM kroz četiri potprojekta u okviru kojih će se osigurati stambeno zbrinjavanje oko 1.870 porodica u više od 70 gradova i općina širom BiH.\nDo kraja godine planirano je useljenje 200 porodica, a u narednoj godini više od 1.400. Riječ je o povratku izbjeglica iz BiH koje borave u susjednim državama, te povratku odnosno lokalnoj integraciji interno raseljenih osoba u BiH.\nGlavni donator programa je Evropska unija s učešćem od 460 miliona KM, a značajna sredstva su osigurale vlade Sjedinjenih Američkih Država te Italije, Njemačke, Norveške, Švicarske, Danske, Turske kao i druge zemlje donatori. Snažnu podršku programu daju UNHCR i OSCE.\nBosna i Hercegovina je za vodeću instituciju Državnog projekta stambenog zbrinjavanja imenovala Ministarstvo za ljudska prava i izbjeglice BiH, a implementaciju potprojekata povjerila je Federalnom ministarstvu raseljenih osoba i izbjeglica, Ministarstvu za izbjeglice i raseljena lica Republike Srpske te Vladi Brčko Distrikta BiH.\nDanašnjoj ceremoniji uručenja ključeva prisusustvovali su predstavnici domaćih i međunarodinih organizacija i institucija uključenih u realizaciju ovog projekta.\nOznake: #Semiha Borovac #SDA #BiH


Grobnice razbacane po okolini Zvornika\nNaslovnica Balkan Bosna i Hercegovina Grobnice razbacane po okolini Zvornika\nBiH – Bivši glavni istražitelj Haškog tužilaštva posvjedočio je na suđenju Radovanu Karadžiću kako su hiljade tijela srebreničkih Bošnjaka ubijenih na više lokacija u okolini Zvornika bile smišljeno premještene iz primarnih u dvadesetak sekundarnih masovnih grobnica, u pokušaju da bude sprječeno njihovo otkrivanje\nJean-Rene Ruez je izjavio da je 1996. i 1997. godine učestvovao u pronalaženju sedam sekundarnih grobnica u koje su bile pokopane žrtve streljanja u selu Orahovac, 13 grobnica sa tijelima ubijenih na farmi Branjevo i tri grobnice u kojima su pronađeni posmrtni ostaci Bošnjaka strijeljanih u Kozluku. Sve egzekucije, prema njegovim saznanjima, Vojska Republike Srpske (VRS) počinila je između 14. i 17. jula 1995. godine, nakon zauzimanje Srebrenice.\n“Te grobnice su bile razbacane da bi se osiguralo da, ukoliko jedna bude pronađena – ne budu pronađene sve”, rekao je Ruez.\nKaradžić, bivši predsjednik Republike Srpske i vrhovni komandant VRS-a, optužen je za genocid nad više od 7.000 bošnjačkih muškaraca i dečaka iz Srebrenice i progon žena, dece i staraca. Prema optužnici protiv Karadžića, na farmi Branjevo ubijeno je oko 1.200 zarobljenika, u Orahovcu oko 1.000 Bosnjaka. Isti broj žrtava streljan je u Kozluku i kod škole u Ročevićima.\nKaradžiću se na teret stavlja i progon Bošnjaka i Hrvata širom BiH, teror nad civilima u Sarajevu dugotrajnim artiljerijskim i snajperskim napadima i uzimanje pripadnika međunarodnih mirovnih snaga za taoce.\nIstražitelj Ruez opisao je i kako je, na osnovu izjava preživjelih svjedoka, pronađeno mjesto strijeljanja Bošnjaka zatočenih u školi u Petkovcima kod brane u Karakaju.\n„Na površini zemlje na toj lokaciji 1997. godine, pronađene su ljudske kosti i oko 1.000 čahura, koje su iskorištene da bi se uporedile sa onima iz masovnih grobnica”, rekao je Ruez.\nRuiz je ispričao i kako su istražitelji, na osnovu krhotina od staklenih boca i etiketa pronađenih, zajedno sa tijelima, u sekundarnim masovnim grobnicama, otkrili stratište i primarnu grobnicu kod Kozluka, u blizini fabrike sokova Vitinka.\nO pogubljenju više od 1.000 Bošnjaka na vojnoj farmi Branjevo, prema riječima Rueza, haški istražitelji prvi put su saznali od Dražena Erdemovića koji im je 1996., nakon što ga je Tribunalu izručila Srbija, ispričao da je učestvovao u streljanju 16. jula 1995.\nNa poljima zasejanog kukuruza u Branjevu, Ruez i njegov tim kasnije su pronašli puščane čahure, ostatke jednog tijela, cipele sa ljudskim kostima i druge predmete. Erdemović je pružio i informacije o pogubljenju srebreničkih Bošnjaka u domu kulture u Pilici.\n“Rekao nam je da je njemu i drugim pripadnicima 10. diverzantskog odreda VRS-a, nakon što su završili streljanje kod Branjeva, jedan oficir rekao da ima još 500 zarobljenika koje bi trebalo ubiti u Domu kulture u Pilici. Prije toga, svratili su obližnji kafić da popiju piće”, izjavio je Ruez.\nErdemović, nekadašnji pripadnik Desetog diverzantskog odreda VRS-a, osuđen je pred Haškim tribunalom na pet godina zatvora nakon priznanja krivice za ubistva na Branjevu.\nSuđenje Karadžiću biti će nastavljeno u utorak, 31. januara.


Opština Kuršumlija prodaje zemljište u Kuršumlijskoj Banji - ToplicaPressToplicaPress\nHome / EKONOMIJA / Opština Kuršumlija prodaje zemljište u Kuršumlijskoj Banji\n23. februara 2021.\t0\nParcela površine 14,6 ari, kao i 13 parcela građevinskog zemljišta površine od po oko 2 ara u Kuršumlijskoj Banji ponuđene su na prodaju po početnoj ceni od 800 dinara po metru kvadratnom. Zemljište u vlasništvu kuršumlijske Opštine namenjeno je gradnji objakata za stanovanje, zanatske usluge, turizam i ugostiteljstvo, a rok za dostavljanje ponuda je 22. mart.\nU oglasu za prodaju zemljišta stoji da je zabranjeno da se na njemu obavlja proizvodnja koja ugrožava životnu sredinu, te da nije opremljeno komunalnom infrastrukturom.\nOtuđenje nepokretnosti iz javne svojine opštine Kuršumlija sprovešće se prikupljanjem pismenih ponuda, a prodaje se u viđenom stanju bez prava kupaca na naknadnu reklamaciju. Početna cena od 800 dinara po m2, što predstavlja procenjenu tržišnu vrednost predmetnih nepokretnosti koju je izvršila Poreska uprava u Prokuplju 1. februara 2021. godine – kaže se između ostalog u oglasu o prodaji zemljišta.\nNavodi se da pravo učešća imaju sva fizička i pravna lica koja u roku od 30 dana od dana objavljivanja oglasa dostave potpune ponude i uplate depozit u iznosu od 30.000 za parcele od 2 ara, odnosno 120.000 dinara za parcelu od 14,6 ari.\nKriterijum za izbor najpovoljnijeg ponuđača je najviša ponuđena cena, a u slučaju da dva ili više ponuđača ponude cenu sa istim iznosom, najpovoljnijim ponuđačem će se smatrati onaj ponuđač čija je ponuda ranije zavedena na pisarnici Opštinske uprave opštine Kuršumlija.\nPonude se predaju na pisarnici Opštinske uprave ili putem pošte na adresu Opština Kuršumlija, uUlicaProleterskih brigada bb, 18430 Kuršumlija, u zatvorenoj koverti sa naznakom “Komisija za građevinsko zemljište-ponuda za otuđenje nepokretnosti iz javne svojine opštine Kuršumlija, kat.parcela KO Kuršumlijska banja”.\nInače, sredinom avgusta 2019. godine kuršumlijsko preduzeće Planinka u čijem vlasništvu su Prolom i Lukovska Banja, fabrika Prolom voda, kao i park prirode Đavolja varoš, postala je vlasnik kompleksa Žubor u Kuršumlijskoj Banji.\nJedna od najpoznatijih banja iz vremena bivše Jugoslavije plaćena je 1.415.836 evra, međutim početkom ove godine Savet za borbu proziv korupcije u svom izveštaju smatra između ostalog da je celokupan postupak prodaje nepokretnosti banjskog kompleksa Žubor u Kuršumlijskoj banji od strane RFPIO i Republičke Direkcije za imovinu Republike Srbije zasnovan na preduzimanju niza nedozvoljenih i koruptivnih radnji te da bi trebalo obustaviti započeti proces privatizacije.\nShare the post "Opština Kuršumlija prodaje zemljište u Kuršumlijskoj Banji"\nPrevious: Jastrebac iz Blaca i Leskovac podelili bodove u derbiju kola Druge futsal lige\nNext: Preminula starica iz Žitorađe koju je pretukao razbojnik zbog 3.000 dinara


Svijet – Page 2 – Odbojka Crna Gora – Volleyball Montenegro\nU nedjelju završena druga CEV trenerska konvencija (FOTO)\nod Press OSCG 27/09/2021\nOd petka do nedjelje (24 – 26. septembar) u idiličnom slovenačkom planinskom centru Kranjskoj Gori, održana je druga CEV trenerska konvencija. Na njoj su učestvovali i treneri iz Crne Gore:…\nOdržani žrijeb za Ligu šampiona i Gala veče CEV-a\nod Press OSCG 25/09/2021\nU petak je u Ljubljani održan žrijeb za elitno evropsko takmičenje – Ligu šampiona u obije konkurencije, te Gala veče na kojem su dodijeljena priznanja najboljim pojedincima u Evropi. U…\nU petak žrijeb grupne faze Lige šampiona i CEV gala veče\nod admin 23/09/2021\nU Ljubljani će u petak od 18 časova biti održan žrijeb grupne faze Lige šampiona za narednu sezonu u obije konkurencije. Predstavnici Crne Gore u najelitnijem evropskom klupskom takmičenju, odbojkaši…\nTrenerska konvencija CEV-a od petka do nedjelje u Kranjskoj Gori\nod Press OSCG 23/09/2021\nDruga CEV trenerska konvencija održaće se od 24. do 26. septembra u Kranjskoj Gori, a na njoj će učestvovati i treneri iz Crne Gore: Boris Janjić (Nikšić), Drago Cimbaljević (Podgorica),…\nSP odbojkaša 2022: Poznati svi učesnici\nFinalnom utakmicom prvenstva Evrope za odbojkaše između Italije i Slovenije, praktično su završene i kvalifikacije za Svjetsko prvenstvo, koje će se naredne godine održati u Rusiji, a koje će ekskluzivno…\nPoznati su svi učesnici Svjetskog prvenstva za odbojkašice, koje će se naredne godine održati u Holandiji i Poljskoj. Među 24 selekcije samo je jedna reprezentacija iz regiona, selekcija Srbije, koja…\nNezadovoljni preranom eliminacijom na Olimpijskim igrama i “samo” bronzom na upravo završenom Evropskom prvenstvu, čelnici poljske Federacije, dan prije meča za 3. mjesto potvrdili su rastanak sa selektorom Vitalom Hejnenom.…\nEuro Volley 2021Evropsko prvenstvo\nod Press OSCG 20/09/2021\nItalija je gospodar evropske odbojke! Nakon što su odbojkašice nedavno pokorile Stari kontinent, večeras su to uradili i odbojkaši i to prvi put poslije 16 godina – u finalu Evropskog…\nAjdin pobjednik BVA Kupa 2021\nod admin 19/09/2021\nTurski Ajdin BBSK je danas u Kušadasiju, u finalu BVA Kupa 2021, pobijedio Jedinstvo sa 3:0, po setovima 25:19, 25:17 i 25:15, posle 72 minuta igre. Ajdin BBSK, pobjednik BVA…\nItalija i Slovenija u finalu EP\nod Press OSCG 19/09/2021\nDvije reprezentacije iz grupe B, u kojoj je igrala i Crna Gora, igraće u nedjelju u Katovicama u finalu Evropskog prvenstva – Slovenija je u prvom polufinalu savladala domaćina Poljsku…


Otac navodnog napadača u Mančesteru kaže da mu je sin nevin\n► Otac navodnog napadača u Mančesteru kaže da mu je sin nevin\nOtac navodnog napadača u areni u Mančesteru negirao je da je njegov sin povezan sa ekstremistima i sa samoubilačkim napadom u kome je poginulo 22 ljudi.\nRamadan Abedi rekao je danas da je pre pet dana razgovarao sa svojim 22-ogodišnjim sinom Salmanom Abedijem, i da se on pripremao da poseti Saudijsku Arabiju i da je zvučao "normalno", prenosi agencija AP koja je s njim razgovarala telefonom iz Tripolija.\nStariji Abedi je rekao da je njegov sin posetio Libiju pre mesec i po dana. On je rekao u telefonskom razgovoru sa agencijom AP ; "Mi ne verujemo u ubijanje nedužnih. Mi nismo takvi".\nOn je rekao da je njegov stariji sin Ismail uhapšen u Engleskoj u utorak ujutro.\nPrema njegovim rečima Salman je planirao da iz Saudijske Arabije dođe u Libiju da provede sveti mesec Ramazan sa svojom porodicom.\nStariji Abedi je pobegao iz Tripolija 1993. kada su bezbednosni zvaničnici tadašnjeg libijskog vođe Moamera Gadafija izdali nalog za njegovo hapšenje i posle je zatražio politički azil u Britaniji. Sada je administrativni šef Centralnih bezbednosnih snaga u Tripoliju.\nVlasti Velike Britanije identifikovale su bombaša-samoubicu iz Mančestera, koji je usmrtio 22 osobe, kao Salmana Abedija. Oni su ocenili da veruju da nije delovao sam, i juče su uhapsili jednu osobu a danas još troje u vezi sa tim napadom.\nBivši libijski bezbednosni zvaničnik rekao je za AP da je otac navodnog bombaša u Mančesteru član sada rasformirane libijske grupe koju podržava Al Kaida.\nOn je rekao da je lično poznavao Ramadana Abedija, oca Salmana Abedija, i da je stariji Abedi bio član Libijske islamske borbene grupe tokom 1990-ih koja je imala veze sa Al Kaidom. Taj zvaničnik je rekao da je stariji Abedi pripadao salafističkom džihadističkom pokretu, najekstremnijem ogranku salafističkog pokreta, navodi agencija AP.\nbombaš samoubica /\nmuamer gadafi /\nramadan abedi /\nHuligani napali Tošića tokom treninga na Kalemegdanu\nSrpski fudbaler Duško Tošić rekao je da su ga tokom današnjeg treninga na Kalemegdanu huligani napali noževima i elektrošokerima i da je jedna prolaznica ozbiljnije povređena.\nFudbaleri Mančester junajteda pobedili su danas na svom terenu Bornmut sa 5:2, u utakmici 33. kola Premijer lige.


RTCG - Radio Televizija Crne Gore - Nacionalni javni servis :: Turizam i ekologija :: Na Vučju otvorena zimska sezona\nSTARTUJE ŠKOLA SKIJANJA 21. 12. 2016. 18:48 >> 18:26 0\nSTARTUJE ŠKOLA SKIJANJA\nNa Vučju otvorena zimska sezona\nPotparol Ski centra, Vučje Vanja Tomašević, kazala je da će od snijega zavisiti uspješnost sezone za koju su vlasnici tog kompleksa, nikšićka kompanija Comp comerc , pripremili raznovrsnu ponudu uz povoljne cijene.\nTomašević je kazala da je u januaru oko 80 odsto kapaciteta popunjeno, a više od 200 djece je već prijavljeno za školu skijanja.\n“Pored kvalitetne obuke, za djecu su pripremljeni bogati sadržaji, a trcijene sun a nivou prošlogodišnjih”, kazala je Tomašević na zvaničnom otvaranju sezone na Vučju.\nPrema njenim riječima, sudeći prema interesovanjima, hotelski kapaciteti trebalo bi da budu popunjeni u februaru.\nNa Vučju je i ove godine planirana popularna manifestacija Snou dens / Snow dance/ koja bi trebalo da se održi sredinom februara, za koju se prijavilo oko 60 takmičara. U revijalnom dijelu manifestacije,kako je najavljeno, nastupiće zvučna imena iz svijeta muzike, filma i sporta.\nVlasnik i direktor Ski-centra Vučje i hotela Onogošt Ranko Jovović ocijenio je da je obogaćena turističko – hotelska ponuda u Nikšiću.\n“Mislim da će u narednom periodu Nikšić biti dobra baza za tursiste koji će moći da za nekolika dana prave izlete Tarom, Crnim i Pivskim jezerom, čime doprinosimo povezivanju sjevera i juga”, rekao je Jovović.\nJovović se pohvalio da su hoteli u vlasništvu njihove kompanije ubilježili više od 50 hiljada noćenja, što “najbolje pokazuje kvalitet rada”.\nOn je precizirao da je Vučje u ovoj godini imalo 4,4 hiljade noćenja, a u predhodnoj 1,6 hiljada, a da hotel Onogošt, čiji su svi kapaciteti rasprodati za Novogodišnje I božićne praznike, već bilježi 8, 6 hiljada noćenja u ovoj godini. I hotel te kompanije u Herceg Novom ostvario je 35 hiljada noćenja\nDirektorica Nacionalne turističke organizacije Željka Radak Kukavičić ocijenila je da iz godine u godinu Vučje bilježi porast nivoa usluga što je rezultiarlo rastom broja noćenja i turističkog prometa.\n“Posebno zadovoljstvo je što je kompanija iz Crne Gore uspjela da uveže u jedinstven turistički proizvod, ponudu juga I sjevera, poveže more I sunce sa snijegom, što je naš strateški cilj”, kazala je Kukavičić.\nOna je istakla das u svi Ski centri u Crnoj Gori spremni za zimsku sezonu I das u cijene na nivou prošlogodišnjih.\n“ Nacionalna avio kompanija pripremila je promotivne pakete za dolazak u Crnu Goru, posebno za goste koji dolaze iz Srbije. I ove godine imamo organizovane grupe turista iz Francuske, kao i iz drugih evropskih zemalja”, kazala je Radak Kukavičić.\nPredsjednik nikšićke Opštine Veselin Grbović ukazao je da je oživljavanjem rada hotela Onogošt, Nikšić ušao u turističku mapu Crne Gore čime će biti sve više i više turista u ovom središnjem djelu Crne Gore.\nGovoreći o SKI centru Vučje, Grbović je obećao pomoć Opštine u održavanja putne infrastrukture, kao i skorom završetku radova na vještačkoj akumulaciji u tom kraju.\nU Ski centru Vučje trodnevni aranžman na bazi polupansiona sa uključenom opremom i ski pasom iznosi oko 80 eura, petodnevni za 145 eura, a sedmodnevni za 207 eura. Za djecu do 12 godina boravak je gratis, a za djecu stariju od 12 godina obezbjeđene je popust od 30 odsto.\nSki centri Zimska turistička sezona Ski Centar Vučje\n"Gradite ski centre i održavajte skijašku kulturu"\nSnow dance značajan za turističku ponudu\nNajviše snijega u ski centru Savin Kuk


Iznenađujuća poruka Mitra Mrkele, da li je štoper uopšte potreban Zvezdi? - Sportske.net\nMitar Mrkela odgovorio na pitanje svih nas.\nZvezda i Degenek - Koliko je realno i dokle se stiglo?Lep gest, Zvezda pomaže Slavickasu!U ponedeljak Zvezdu čekaju DVA žreba, Partizan i Čuka su nosioci! Ovo su timovi koje priželjkuju!Ostaše tri kluba u Evropi, ovo su termini utakmica sledeće nedelje!Zvezda poslala spisak igrača u UEFA, evo ko je otpao!\nCrvena zvezda ne traga za još jednim štoperom.\nPisali smo vam suprotno, Crvena zvezda ima samo trojicu kojima je to prirodna pozicija (Milunović, Babić, Pankov), ali i Stojkovića koji može odgovoriti na toj poziciji. Ipak, Stojković je neko ko se dovodio u vezu sa stranim klubovima, čak je i sam vrh Crvene zvezde istakao da je na prodaju.\nSada drugačija priča, Mitar Mrkela je za "Alo" istakao da nema potrebe dovoditi štopera.\n"Mi ne tražimo štopera. Nije nam potreban. Na toj poziciji imamo četiri fudbalera, računajući i Filipa Stojkovića, koji po potrebi može da odgovori na zadatke na toj poziciji", rekao je Mitar Mrkela za "Alo.rs".\nOvo se ne slaže sa prethodnim sastavima Crvene zvezde koja je imala i petoricu štopera u jednoj sezoni. Da li ovo znači i da Degenek neće doći?\n"Mi nećemo dovoditi centralnog defanzivca osim u slučaju da se ukaže prilika za angažovanje nekog baš dobrog štopera, kao što je, recimo, upravo Degenek", rekao je Mrkela koji je, ipak, ostao tajanstven.


Gol Džeke koji je 15.000 Bosanaca u sred Pariza digao na noge\nVečeras će fudbalska reprezentacija Bosne i Hercegovine odmjeriti snage sa Francuskom na Grbavici, a svi se sjete odmah utakmice u Parizu i golčine Edina Džeke.\nFudbalska reprezentacija Bosne i Hercegovine je u kvalifikacijama za Evropsko prvenstvo 2012. godine bila nikad bliža plasmanu na prvi EURO u historiji.\nBiH je tada kao drugoplasirana otputovala u Pariz na megdan Francuzima, koji su imali 20 bodova, a Zmajevi 19, pa bi u slučaju pobjede direktno se plasirali na EURO koje se održalo u Poljskoj i Ukrajini.\nOd prvog minuta igrači Bosne i Hercegovine su krenuli svim silama prema golu Huga Lorisa. Iz minuta u minut su se smjenjivali napadi izabranika Safeta Sušića pred golom Francuza, ali napadači nisu bili dovoljno precizni.\nNakon nekoliko propuštenih prilika Zmajevi su u 40. minutu došli do vodstva. Lopta je poslije dodavanja saigrača stigla do Edina Džeka koji se sjajno okrenuo i matirao Huga Lorisa za veliko slavlje oko 15.000 gostujućih navijača na stadionu u Parizu.\nI koliko god da su se Zmajevi trudili da sačuvaju povoljan rezultat, u 77. minutu su Francuzi, ipak, izjednačili. Nasrija je srušio Spahić, a sudija Tomson pokazao je na bijelu tačku. Nasri je sigurno izveo jedanaesterac i poravnao rezultat na 1:1. Do kraja meča obe ekipe imale su svoje šanse, ali nije bilo promjene rezultata. Reprezentacija BiH se morala zadovoljiti baražom gdje se susrela sa reprezentacijom Portugala i poslije utakmice bez golova u Zenici, izgubila u Lisabonu rezultatom 6:2, pa je ostalo žaljenje za jednom od najboljih utakmica u historiji reprezentacije Bosne i Hercegovine, koja nije krunisana pobedom, čime je direktan plasman na EURO “pao u vodu”.


Mladi Beograđani napravili srpsku verziju Guglovog programa kakav SVET JOŠ NIJE VIDEO | Najnovije vesti - Srbija danas\n18.03.2019. • 17:11 Srbija Danas\nMarko Nikolić je jedan od osnivača kompanije Futuring koja uspesno posluje u Naučno - tehnološkom parku na Zvezdari.\nEkipa mladih inovtora na čelu sa Markom Nikolićem, Ivan i Sava iz Beograda razvila je novu generaciju futurističkih sajtova virtuelne realnosti koji, pored toga što su zanimljiviji, pružaju mnogo više mogućnosti od tradicionalnih. Svoj projekat ovi mladi ljudi lansiraju kroz firmu "Futuring" i našli su najbolji način da je dalje razvijaju i predstave tržištu kroz Naučno-tehnološki park Zvezdara.\nKako su došli na ideju, zašto se rzlikuje od drugih njihov ideja, i ko je prepoznao njihovu ideju priča mladi inovator Marko Nikolić.\n- Posetioca stavljaju u virtuelni prostor brenda, dočaravajući mu ambijent i osećaj, i tako ga motivišu da brend i poseti. Ovako nešto je veliki problem tradicionalnim sajtovima. Da bi postigli najbolje rezultate, unapredili smo postojeću tehnologiju 360 tura dodavajući im interaktivne elemente i virtuelne vodiče. Tako na primer na aplikaciji Crvene Zvezde možete da se potpuno besplatno prošetate kroz muzej i vidite informacije o svim najznačajnijim Zvezdinim dostignućima, dok vas Aleksandar Radojčić upoznaje sa istorijom kluba. Sličan primer možete pogledati na 3D sajtu Viminacijuma gde Vas istraživači lično sprovode kroz istoriju - kaže mladi inovator Marko Nikolić.\nDodaje, u razvoju proizvoda želeli su da naprave nešto najbolje i najnaprednije, ne samo na našem, već na svetskom tržištu.\n- Analize uspešnosti na našem prvom prototipu su nam na primeru od više hijada poseta pokazale rast od čak 1200%, sa prosečne posete od 45 sekundi na 9 minuta. Ovakav rezultat nam je dao ogroman vetar u leđa jer smo znali da smo na pravom putu i da je proizvod koji razvijamo od izuzetnog značaja za brendove širom sveta. Kroz dalja unapređenja, ovi rezultati su još impresivniji - ističe Marko.\nNa pitanje, zbog čega je baš njihov startap našao na listi najuspešnijih preduzetničkih projekata u Srbiji, i ko im je u tome pomogao Nikolić odgovra:\n- Siguran recept za uspešnost bilo kog biznisa je potražnja na tržištu. Bez nje, sve pada u vodu. Nas je upravo potreba za boljim brendingom i online prodajom vodila da napravimo ono što Futuring danas jeste. Naravno, važno je posećivati događaje i takmičenja, jer vam ona omogućuju da svoju ideju unapređujete. Pored toga, recimo na takmičenju za Najbolju startap ideju u organizaciji Grada Beograda i kancelariji za mlade talente koju vodi Dragomir Petronijević smo svojom nagradom obezbedili usluge Naučno-tehnološkog parka u Beogradu. Na takmičenju Ministarstva prosvete "Najbolja tehnološka inovacija godine 2017" smo bili u polufinalu, što nam je u toj fazi bila ogromna čast, obzirom na sjajnu konkurenciju od koje smo imali prilike svašta da naučimo. Kroz dalji rad sa Naučno tehnološkim parkom smo uspeli da svoj proizvod i komercijalizujemo, to je u ogromnoj meri njihova zasluga. Kroz fenomenalan LEADER projekat Kanadsko-srpskog poslovnog udruženja smo imali priliku da upoznamo menadžere raznih korporacija, zahvaljujući čemu smo, između ostalog napravili i 3d sajt, koji pripada jednom od najvećih lanaca hotela na svetu -rekao je Marko.\nTagovi: Marko Nikolić, inovator, sajt, virtualni muzej\nBriga o najmlađima prioritet: Otvoreno novo PRIHVATILIŠTE ZA DECU


Porodice sa trojkama na prijemu u Gradskoj kući - Radio televizija Pančevo\n9. oktobra 2020. 9. oktobra 2020. 0281\nZamenica gradonačelnika Pančeva Dragana Kuprešanin i član Gradskog veća zadužen za rad, zapošljavanje i socijalnu politiku primili su roditelje trojki sa područja grada Pančeva. Grad Pančevo od 2002. godine novčano pomaže sve porodice koje imaju trojke.\nGrad Pančevo je i ove godine organizovao jedan od najlepših događaja – prijem porodica sam trojkama. Zamenica gradonačelnika Pančeva Dragana Kuprešanin, istakla je da se Grad Pančevo,kao odgovorna lokalna samouprava, trudi da porodicama sa trojkama izađe u susret.\n– Želimo da ovim porodicama pružimo pomoć, znamo da je pred roditeljima trojki težak zadatak i mi smo tu kao grad i kao odgovorna lokalna samouprava da im izađemo u susret. Danas imamo osam porodica sa trojkama sa teritorije grada kojima je isplaćena jednokratna novčana pomoć iz sredstava budžeta grada – rekla je Dragana Kuprešanin, zamenica gradonačelnika Pančeva.\nOdlukom o finansijskoj podršci porodica sa decom uvedeno je pravo da porodice koje dobiju trojke i četvorke, ostvaruju prava na jednokratnu novčanu pomoć do navršene osamnaeste godine života ističe Kuprešanin.\n– Pomoć roditeljima je deo sistemske borbe za povećanje nataliteta, i grad Pančevo će i dalje gledati da preuzima i druge mere populacione politike kako bi se roditelji podstaklu na proširenje porodice. Doneta je odluka Skupštine grada o finansijskoj podršci porodica sa decom. Prema toj odluci utvrđeno je pravo na jednokratnu novčanu pomoć majkama koje su rodile trojke i četvorke. Ovo pravo majke ostvaruju nakon rođenja detetea ali svake naredne kalendarske godine do navršene 18. godine života.\nGrad Pančevo od 2002. godine novčano pomaže sve porodice koje imaju trojke.


Otvoren Klinički centar u Nišu\nU nedelju je u Nišu otvoren Klinički centar u čiju obnovu i izgradnju je, kako prenosi Beta, uloženo 50 miliona evra.\nOtvaranju su, između ostalih, prisustvovali predsednik države Aleksandar Vučić, predsednica Vlade Ana Brnabić, ministar zdravlja Zlatibor Lončar, i bivši predsednik države Tomislav Nikolić.\nVučić je izjavio da je KC Niš “prvi kompletno završeni kliničko-bolnički centar ikada do sada u Srbiji”, da je njegovim završetkom “izlečena kolektivna boljka odustajanja”, i najavio da KC Niš prve pacijente primiti od narednog ponedeljka.\nOn je ponovio tvrdnju da je na tom mestu do pre tri godine bila zapuštena livada, a Zlatibor Lončar je izjavio da je tu bilo “blato i močvara, a da je danas tu savremeni objekat koji je simbol novog vremena i novog zdravstva”.\nMeđutim, Istinomer je već ocenio ovu tvrdnju kao neistinitu – na mestu današnjeg KC Niš pre tri godine nije bila ni močvara ni livada, jer je u ugovoru sa Evropskom investicionom bankom, koja je dala kredit za završetak kliničkog centra, pisalo da će novac biti korišćen za završetak delimično korišćene zgrade i izgradnju nove.\nPodsećamo i da je Vučić dobio ocenu “neispunjeno”, jer je obećavao da će KC Niš biti završen do marta 2017. godine, kao i da je Komisija za zaštitu prava ponuđača u aprilu 2017. poništila tender za nabavku opreme, ali da je ugovor o nabavci ipak potpisan, a oprema ugrađena.\nTakođe, krajem novembra, nekoliko nedelja pred svečano otvaranje, jedan zid KC Niš je morao da bude srušen kako bi mogli da se unesu uređaji za magnetnu rezonancu.\nKasne reforme u oblasti vladavine pravaMagičnih 300 evra


Rade Unčanin trener Ženskog rukometnog kluba Borac | BL Portal\nRade Unčanin trener Ženskog rukometnog kluba Borac\n25. Juna 2019. 20:37\nRade Unčanin, trofejni rukometni trener, izabran je danas za trenera prve ekipe Ženskog rukometnog kluba Borac koju je godinama uspješno predvodio.\nOdlukom Upravnog odbora za njegovog pomoćnika je postavljen dosadašnji trener Nikola Bijelić, koji je sa ekipom Borca izborio povratak u Premijer ligu BiH, saopšteno je iz kluba .\nUbrzo će stručni štab objaviti imena pojačanja za narendu sezonu, u kojoj će cilj biti borba za vrh tabele. UO je, takođe, usvojio i odluku o igranju Prve lige Republike Srpske sa ekipom Borca 2 koju će sa klupe voditi dvojac Stevo Majstorović i Bojana Babić.\nPo riječima predsjednice kluba Nade Tešanović, ovim potezom Borac se strateški odlučio za stvaranje sopstvenog igračkog kadra za budućnost.\nBosna i Hercegovina jedina bez delegacije u skupštini Savjeta Evrope\nŠta će raditi “Žandarmerija” koju je MUP RS najavio umjesto rezervnog sastava?


roditelj : strana 2 : Južne vesti\nU toku prijave za besplatnu školu roditeljstva u Leskovcu\n09:24, 28. 5. 2019.\nSavete i podršku trudnice i majke iz Leskovca moći će da dobiju u okviru škole roditeljstva koja će biti otvorena 2. juna u 18 sati u Centru za stručno usavršavanje. Mesta su ograničena, te se zainteresovani moraju prijaviti.\nNakon 3 meseca pauze, krajem februara počinje podela vaučera za bebe\n16:02, 20. 2. 2019.\nOko 600 roditelja koji od kraja novembra prošle godine čekaju na vaučere koje dobijaju kao pomoć Grada Niša nakon rođenja deteta, dobiće ih krajem februara, pošto je procedura oko javne nabavke pri kraju, kaže gradska većnica Tijana Đorđević Ilić. Vaučeri vrednosti 10.909 dinara 990 roditelja moći će da iskoristi u "Ready group"-u koji je pobedio na tenderu.\n15:11, 7. 2. 2019.\nPodeljeni svi vaučeri za novorođene bebe u Nišu, novi posle praznika\n15:39, 6. 12. 2018.\nPošto je do kraja novembra podeljeno svih 550 "Pertinijevih" vaučera za bebe, nabavljenih u oktobru, oni koji u međuvremenu budu dobili dete u Nišu moraće da čekaju na ovu gradsku pomoć do sledeće godine. Sekretarka Sekretarijata za socijalnu zaštitu Mirijana Popović kaže da je u pripremi javna nabavka za novu turu vaučera.\n15:36, 10. 10. 2018.\nNovopečeni roditelji će vaučere koje dobijaju kao pomoć Grada Niša nakon rođenja deteta od sada moći da iskoriste u prodavnici "Pertini" koja je izabrana na javnoj nabavci. Dok mame i tate negoduju jer kažu da u toj prodavnici u ponudi nema najpotrebnijih stvari za novorođenčad i ističu da je to "bacanje para", Mirjana Popović iz Sekretarijata za dečiju i socijalnu zaštitu kaže da je tender sproveden po zakonu i da će i tamo moći da se kupi oprema za bebe.\n13:44, 18. 9. 2018.\nStručne savete i podršku tokom trudnoće i prvih godina odrastanja deteta roditelji će moći da dobiju i u Školi roditeljstva koja je danas otvorena u Domu zdravlja Niš.\n16:55, 13. 9. 2018.\nRoditelji se dogovorili sa “Pčelicom”, Banđur napustio sastanak?\nUkoliko budu želeli da im se vrate stare vaspitačice, koje su nedavno ispremeštane iz vrtića u vrtić, niški roditelji će, kažu, morati da predaju zvanične zahteve upravi "Pčelice", pa će se o njima pojedinačno odlučivati. Direktor Zoran Jonić je nedostupan za komentar.


Kolaković: Da nadoknadimo izgubljeno protiv Rusije\nSelektor odbojkaške reprzentacije Srbije Igor Kolaković rekao je da će njegova ekipa pokušati da izgubljene bodove u Svetskoj ligi protiv SAD nadoknadi u duelima protiv Rusije.\n"Probaćemo da to nadoknadimo protiv Rusije, koja nam je i direktni konkurent za prolaz na finalni turnir", dodao je selektor Srbije.\nSrbija je prošlog vikenda poražena u oba meča protiv SAD u Čikagu.\n"Imamo dve promene u sastavu, fizički iscrpljenog (Alekse) Brđovića zameniće Vlado Petković. Trebaće nam i njegovo iskustvo u tim mečevima. Takođe, Neven Majstorović koji jedini uz (Aleksandra) Atanasajiveća nema nikakvu izmenu je poprilično iscrpljen i treba nam svežina i iskustvo (Nikole) Rosića za naredne mečeve", kazao je Kolaković.\nReprezentacija Srbije doputovala je danas iz Čikaga u Varšavu, odakle će večeras krenuti put Surguta preko Moskve.\nMečevi Rusija - Srbija odigraće se u petak (20. jun) i subotu (21. jun), obe od 14.00.


ZAVRŠENA REKONSTRUKCIJA AMFITEATRA NA ETF-u - Crnogorski elektroprenosni sistem AD\nZAVRŠENA REKONSTRUKCIJA AMFITEATRA NA ETF-u\nKao jedna od vodećih kompanija u zemlji, CGES nastoji da bude prisutan u svim oblastima koje su važne za crnogorsko društvo. Pored težnje da odgovorimo svom primarnom zadatku i obavezi koja se odnosi na kvalitet isporuke el.energije potrošačima priključenim na prenosni sistem, naša kompanija svoju ulogu vidi i u aktivnom i konstantnom doprinosu razvoju zajednice u kojoj posluje.\nSaradnja između kompanije i obrazovnih institucija poput Elektrotehničkog fakulteta – Podgorica, koja se reflektuje kroz konkretne projekte i programe, brojne donacije i sponzorstva, sprovođenje prakse studenata koja ima za cilj upoznavanje našeg el.energetskog sistema, doprinijelo je još većim uspjesima naše kompanije u oblasti društvene odgovornosti. Upravo na ovaj način, uspijevamo da još bolje odgovorimo velikim društvenim potrebama, pogotovo u današnjem vremenu koje podrazumijeva solidarnost i empatiju u svakom pogledu.\nKao društveno – odgovorna kompanija, koja je uvijek imala poseban senzibilitet prema domaćoj pameti, sticanju znanja i usavršavanju budućih kadrova, prvenstveno elektro inženjera, CGES je donacijom od 20 hiljada eura ETF-u pružio podršku obrazovanju studenata kroz osavremenjavanje amfiteatra 016, tj. kroz poboljšanje uslova rada i studenata i nastavnog osoblja. Na taj način obezbijedili smo odlične uslove studentima elektrotehnike, jer je ova obrazovna institucija pravi rasadnik naših budućih inženjera, koji će zasigurno dati svoj puni doprinos kroz dalji angažman i ujedno odgovoriti na sve izazove budućnosti. Crnogorski elektroprenosni sistem je prepoznat kao jedan od najvećih poslodavaca inženjerima elektrotehnike i upravo iz tog razloga, ETF doživljavamo kao strateškog partnera u oblasti visokog obrazovanja. Ovaj naš čin predstavlja još jednu potvrdu simbioze CGES-a i Elektrotehničkog fakulteta, od koje, svakako, studenti imaju najviše koristi.\nOsavremenjavanjem amfiteatra 016, CGES je obezbijedio adekvatne uslove za odvijanje nastave, dok se kroz realizovanu praksu i učešće u zajedničkim projektima studenti Elektrotehničkog fakulteta već u toku studija osposobljavaju za rješavanje konkretnih praktičnih problema.\nCGES pored ulaganja u obrazovne institucije, pruža svesrdnu pomoć i zdravstvenom sistemu, očuvanju životne sredine, a podstiče razvoj i kulture, umjetnosti, sporta, obrazovanja i dr.. Da je ova poslovna politika ispravna i da činimo dobru stvar, potvrđuje i glas javnosti, odnosno priznanja i nagrade koje je ova elektroenergetska kompanija dobijala tokom prethodnog perioda za projekte društvene filantropije.


Raspao se ringišpil u Kolutu-povređeno osmoro dece - www.025.rs\nwww.025.rs / SOMBOR / Raspao se ringišpil u Kolutu-povređeno osmoro dece\nSinoć je u naseljenom mestu Kolut, osmoro dece zadobilo telesne povrede, nakon što se usred vožnje ringišpil pun dece raspao. Kako nezvanično saznajemo, nakon incidenta, povređena deca zbrinuta su u somborskoj bolnici, četvoro dece zadržano je na posmatranju, dok su ostala puštena na kućno lečenje.\nVlasnici zabavnog parka spakovali su se iste noći i napustili Kolut, a njihova trenutna lokacija nije poznata. Policija je obavila uviđaj i podnela prijavu javnom tužiocu, od koga zavisi dalji postupak.\nTags: deca, Kolut, pad ringišpila, povređena deca, ringišpil


Uskoro i u Srbiju stiže kupovina preko mobilnog telefona\nU Srbiju bi ove godine trebao da stigne "PayPal" sistem, koji će sigurno uticati i na povećanje obrta i potrošnje novca na internetu preko pametnih uređaja. Takođe, treba očekivati sve više "NFC hot-spot" servisa i u našoj zemlji.\nOvakav način kupovine predstavili su Telekom Srbija i "Banka Inteza", koji uz "MasterCard" sistem omogućavaju kupovinu zasnovanu na usluzi beskontaktnog plaćanja mobilnim telefonom uz NFC (Near Field Communication) tehnologiju.\nForester smatra, da i pored tako male prodaje preko mobilnih uređaja, vredi ulagati u ovu oblast. Svako ko poseduje sajt za mobilnu trgovinu treba biti siguran da na njemu postoje opcije plaćanja kao što je "Pay Pal ekspres" ili "Amazonov Ccekaut".


Tradicionalno druženje lovaca na Ratišu - SodaLIVE.ba / Već drugu deceniju zajedno!\nTradicionalno druženje lovaca na Ratišu\nU organizaciji Lovačkog društva “Svatovac” iz Lukavca na Ratišu, kod lovačkog doma, održano je 10. tradicionalno druženje lovaca. Pošto se taj lokalitet nalazi na tromeđi općina Lukavac, Gračanica i Srebrenik redovno se, pored lukavačkih, okupe lovci i ovih susjednih općina, kao i drugih djelova BiH.\nPored aktivnosti na zaštiti i uzgoju divljači i odlazaka u lov, kako saznajemo od predsjednika društva Mensudina Tokanovića, redovno se u toku lovne godine organizuju i tri druženja, a to je ovo na Ratišu, zajednički lov na Ozrenu i lovačko veče.\nPored neizbježnih lovačkih priča, lovci su se zabavili uz zvuke izvorne muzike i bogatu trpezu. Pošto je u toku sezona lova na srneću divljač, pored pečenja s ražnja učesnicima je poslužen i srneći gulaš.


Nevladina fondacija Biznis start centar Bar kroz projekat “Support4SME” podržava rast i razvoj šest malih biznisa iz naše lokalne zajednice koji se bave proizvodnjom i to kroz unaprijeđenje njihovih kapaciteta i minimiziranje njihovih slabosti u poslovanju. Projekat finansira Kraljevina Norveška preko projekta “Norveška za vas – Crna Gora”, dok je partner na projektu Opština Bar.\nProjekat podrazumijeva podršku za šest malih preduzeća u smislu nabavke potrebne opreme, kreiranja softverskih rješenja, odnosno obezbjeđenja konsultantskih i mentorskih usluga. Pored navedenog, usmjeren je i na jačanje kapaciteta naše organizacije u svrhu kvalitetnije podrške malih biznisa.\nOvom prilikom želimo da izrazimo zadovoljstvo tokom realizacije prve faze projekta koja podrazumijeva analizu potreba preduzeća, te analizu tržišta kada su u pitanju dobavljači i realizaciju procedura nabavke opreme i usluga od strane Biznis centra za krajnje korisnike .\nJedan od krajnjih korisnika projekta je preduzeće “Tap Jović br.1” koje se bavi proizvodnjom papirne galanterije, kao i proizvodnjom vina. Za ovo preduzeće je kroz projekat izvršena nabavka hidroprese za cijeđenje grožđa. Hidropresa za grožđe omogućava veću brzinu presovanja groždja, tako da na ovaj način grožđe kraće vrijeme ostaje izloženo vazduhu, manje oksidira, te se postiže znatno bolji kvalitet vina.\n“Sa Biznis centrom sam i ranije imao uspješnu saradnju, ali je ovo prvi put da apliciram za ovakav vid podrške poslovanju i moram istaći da sam prezadovoljan. Toplo preporučujem drugim biznisima da prate prilike koje im se pružaju i obrate se institucijama i organizacija koje podržavaju poslovanje”, istakao je Ranko Jović, vlasnik preduzeća.\nDOO “Jugopapir” iz Bara se bavi proizvodnjom domaćih sokova i kroz naš projekat je podržano u smislu nabavke sušare za voće i primjene principa cirkularne ekonomije. Sušara je značajna za ovo preduzeće jer istom omogućava korišćenje organskog otpada od košpica i kora voća za dobijanje sirovina koje će koristiti za sopstvenu proizvodnju čajeva i plasirati dalje za proizvodnju začina i pekarsku industriju. Osim soptvene dobiti, na ovaj način se doprinosi podizanju svijesti o značaju očuvanja prirodnih resursa, te očuvanju, zaštiti i unaprijeđenju životne sredine.\n“Sa novom sušarom otpad, koji smo ranije imali problem da otklonimo uz iziskivanje određenih troškova, sada u potpunosti možemo iskoristiti kao sirovinu za nove proizvode. Zadovoljan sam što je prepoznata potreba mojeg preduzeća i podržana projektom od strane Biznis centra i donatora Kraljevine Norveške. Naravno, volio bih da nastavimo saradnju i na drugim projektnim inicijativama jer je svaka podrška za mali biznis značajna”, naveo je Vladisav Tošić, direktor preduzeća.\nPreduzeće “Teba CO” doo se bavi proizvodnjom dijetetskih suplemenata, biljnih preparata, kozmetika i kozmetika sa posebnom namjenom, a posjeduje i rješenje za proizvodnju biocida (proizvodnju dezinfekcionih sredstava). Kroz projekat “Support4SME” je dobilo sredstva za izradu novog web sajta sa mogućnošću online kupovine.\n“Naše preduzeće je osim na domaćem prisutno i na regionalnom tržištu (u Bosni, Srbiji, Kosovu i Albaniji), te je stoga veoma važno uvođenje mogućnosti online kupovine. Pri tom ćemo kroz ovaj projekat dobiti ne samo funkcionalniji nego i puno ljepši i moderniji web sajt. Usluga izrade novog web sajta je u toku, izrađen je logički model i prijedlog vizuelnog rješenja sa korisničkim interfejsom i uskoro će se kodirati krajnje rješenje. Prvi put apliciramo za podršku ovog tipa i veoma smo zahvalni Biznis centru u čijem poslovnom inkubatoru imamo kancelariju i savjetodavnu podršku od strane osoblja”, istakao je dr Haris Redžepagić, direktor preduzeća.\nKroz projekat se softversko rješenje izrađuje i za preduzeće “Biotrend” doo privrednika Vladimira Dabanovića koji se bavi uzgojem svinja. Ovo preduzeće je nabavilo opremu za vještačku inseminaciju svinja, a softver koji se izrađuje kompletiraće priču jer će omogućiti matičnu evidenciju životinja na farmi i time doprinijeti boljem kvalitetu priplodnih grla, kao i većoj uštedi hrane koja se koristi za uzgoj.\n“Koraci koje sada realizujem dijelom i uz pomoć ovog projekta predstavljaju dobar početak za jednu još ozbiljniju priču jer imam velike planove za nadogradnju ovog biznisa”, podvukao je Vlado Dabanović.\nJelena Pejanović je mlada preduzetnica koja je osnovala preduzeće “Ukus i tradicija Pejanović” dobivši grant od Opštine Bar. Sada je njeno preduzeće krajnji korisnik našeg projekta kroz koji dobija podršku u marketingu s akcentom na plasman proizvoda.\n“Za početnike u biznisu je krucijalan nastup na tržištu i veoma sam zadovoljna uslugom od strane marketing konsultanta. Već na samom početku saradnje je uspio da dogovori plasman mojih proizvoda u “Montenegrina gift shop-u u Kotoru, a svakako se nadam otvaranju i drugih vrata prodavnica, suvenirnica, gift shop-ova.”\n“Olivmont” doo kao preduzeće koje je u sklopu poslovnog inkubatora osnovano ima dugogodišnju saradnju sa Biznis centrom, a ovog puta se ta saradnja ogleda kroz podršku marketing konsultanta s naglaskom na brendiranje nove linije proizvoda i redizajniranje postojećih proizvoda, ali i na unaprijeđenje digitalnog marketinga.\n“Uključivanje u ovaj projekat vidim kao dobru priliku da unaprijedim naš brend i njegovu vidljivost. Trenutno sarađujem sa marketinškom agencijom čiji tim dizajnera radi na tome da naši proizvodi postanu modernijeg izgleda i prijemčiviji na tržištu, a naš biznis više prepoznatljiv i konkurentan. Smatram da je pomoć stručnjaka iz određenih oblasti veoma važna za sveukupan uspjeh u poslovanju jer mi često smatramo da sve možemo sami, ali vrijeme pokaže da u tom slučaju obično pravi rezultat izostane.”\nU narednoj fazi projekta dodatno ćemo analizirati potrebe krajnjih korisnika koje su posebno došle do izražaja sa nabavkom nove opreme, odnosno softvera ili unaprijeđenja marketinga, te ćemo u skladu sa preciziranim potrebama raditi na pronalaženju mentora za podršku poslovanju pomenutih, projektom obuhvaćenih privrednika. Svakako slijedi promocija uspješnih biznis priča koja treba da poveća vidljivost projekta, prikaže rezultate i ostvarene efekte podržanih preduzeća, kao i da kreira pozitivan odnos društva prema značaju razvoja MMSP. Ujedno, prilozi koje ćemo snimati kod krajnjih korisnika treba da posluže i kao motivacija ostalim preduzećima da se umreže sa institucijama/organizacijama podrške radi jačanja sopstvenih kapaciteta i postizanja boljih rezultata u poslovanju. Pri tom će se u narednom periodu paralelno sprovoditi i projektne aktivnosti jačanja kapaciteta naše organizacije u smislu unaprijeđenja podrške za preduzetnike i mala i srednja preduzeća.


Trač ili istina: Saša Popović pravi svoj “Beosong” : Crveni tepih\nKONTRABEOSONG! Saša Popović je nezadovoljan odlukom komisije RTS-a, koja je iz trke za “Beosong” eliminisala većinu numera pevača “Granda”, kako navodi list “Informer”, odlučio da napravi muzički festival na kojem će biti izvedene pesme koje se nisu našle među 15 odabranih numera za “Beosong”!\n- Poenta je u tome da će najšira publika imati priliku da čuje pesme koje nisu zadovoljile kriterijume komisije “Beosonga”, i uporedi ih sa onima koje će se takmičiti za našeg predstavnika na “Pesmi Evrovizije”. Kontrafestival će biti održan na sceni “Granda” i biće, naravno, revijalnog karaktera, uz direktan televizijski prenos – ispričao je izvor blizak “Grand produkciji”.\nPrema nezvaničnim informacijama, među učesnicima “Kontrabeosonga” će se, između ostalih, naći i Neda Ukraden, Ivan Gavrilović, “Grand kvartet”, Vanja Mijatović i Ivana Pavković, Milan Tarot i Filip Pat, Danijel Pavlović, “OT bend”, Mika Kostić, Nenad Cvijetić i drugi.\n- Dobro je da se te pesme koje nisu bile po ukusu petoro ljudi iz žirija predstave ljudima i da gledaoci vide da i među numerama koje se nisu plasirale na “Beosong” ima mnogo kvalitetnih kompozicija, u koje je uloženo mnogo truda i vremena. Možda je ovaj festival mogao da se zove i “A moglo je i ovako”… Ne bih voleo da ovo bude teranje inata RTS-u, mada se većina nas tako oseća, već revija i festival pozitivne energije – rekao je Graja za Telegraf.\nIvana Pavković, jedna od učesnica “Zvezda Granda”, koja je sa Vanjom Mijatović na konkursu RTS-a neuspešno konkurisala sa Grajinom numerom “Poljubi me”, kaže da će ona i njena koleginica sigurno učestvovati na ovom festivalu.\n- Pesma je festivalska, ali će se ljudima sigurno svideti. Možda sada nije bilo naše vreme za “Beosong”. Ne razumem zašto nismo dobile priliku. Pesmu bismo sigurno izvele mnogo bolje od nekih koji su u užem izboru – izjavila je Ivana Pavković.\nProdukcija festivala je u pregovoru sa potencijalnim sponzorima i postoji mogućnost da se ustanovi nagradni fond od 1.000.000 dinara!


Otvorena još TRI granična prelaza sa Mađarskom, ulaz sa POTVRDOM O VAKCINACIJI, ostali moraju da imaju PCR test\nMađarska vlada odlučila je da ponovo otvori još tri granična prelaza sa Srbijom - granični prelaz "Bački Vinogradi", "Đala" i "Bajmok", a zbog uspešne vakcinacije i povoljne epidemijske situacije u Srbiji i Mađarskoj.\nNe rade još tri prelaza, ali bi i oni mogli da budu otvoreni, prenosi RTS.\nMađarska je u septembru prošle godine, zbog pandemije korona virusa, ograničila redovan putnički saobraćaj preko granice sa Srbijom na tri granična prelaza, od postojećih devet.\n"ZNAČAJAN KORAK KA KOLEKTIVNOM IMUNITETU" Uskoro počinje vakcinacija mlađih tinejdžera u Srbiji, stručnjaci zadovoljni odlukom, a ovo su ODGOVORI NA NAJVEĆE DILEME\nSve vreme su radili prelazi "Horgoš", "Kelebija" i "Bački Breg".\nSporazumom između Srbije i Mađarske o međusobnom priznavanju potvrda o vakcinaciji ili zelenog digitalnog sertifikata, građani Srbije i Mađarske mogu da borave u Mađarskoj, odnosno Srbiji.\nOni koji nemaju te potvrde moraju da imaju PCR test.\nVest dana koja vraća nadu: Više od 35 miliona dinara biće preusmereno sa Gavrilovog na Boškov račun\n"Pitali su gde je mama": Kod Slavonskog Broda stradala mlada majka, sa njom bilo četvoro dece\nU poslednja 24 sata u Srbiji je na korona virus testirano je 8.817 osoba, od kojih je 241 pozitivna, dok je jedna osoba preminula.\nObeležena 204. godišnjica od ubistva vožda Karađorđa\nU Radovanjskom lugu kod Velike Plane danas je obeležena 204. godišnjica ubistva vođe Prvog srpskog ustanka Karađorđa Petrovića.\nČIJE SU NAŠE REKE Zašto su se lomila koplja oko Zakona o vodama kojeg je Vučić vratio Skupštini, a Vlada brže-bolje povukla\nVladajuća koalicija ga je hvalila da uvodi red u korišćenju vodnog zemljišta i izvlačenju sirovina iz reka. Deo opozicije ga je kritikovao i pretio da će ga suspendovati "po promeni vlasti". Nevladine organizacije su tvrdile da otvara vrata korupciji jer je uveo neposrednu pogodbu za zakup vodnog zemljišta, što znači da bi neko mogao istu stvar da dobije za 100, a neko za 1.000 evra.\nČlan Kriznog štaba za borbu protiv korona virusa epidemiolog dr Predrag Kon izjavio je jutros da imamo pogoršanje epidemiološke situacije koje će nastaviti da se pogorčava i da će to zahvatiti avgust.\nPRVA NA AUTO-PUTU „MILOŠ VELIKI“ - Otvorena GAZPROM benzinska stanica u blizini Čačka, u smeru iz Beograda\nKompanija NIS otvorila je prvu benzinsku stanicu na auto-putu „Miloš Veliki“. Najnoviji maloprodajni objekat NIS-a nalazi se u blizini Čačka, u smeru iz Beograda.\nOve godine nastavak izgradnje Centara izvrsnosti u Kragujevcu\nPosle višegodišnjeg zastoja i brojnih problema koji su pratili izgradnju Centara izvrsnosti Univerziteta u Kragujevcu, ove godine će biti nastavljeni radovi na ovom objektu, jer je po sprovedenom postupku javne nabavke doneta Odluka o dodeli ugovora drugom izvođaču.\n"OVO JE NAJVEĆI RIZIK PO SVET" Epidemiolozi: Delta soj je najbrža i NAJOPASNIJA verzija korone\nNapušteni bernardinac bio je potpuno ućeban, prekriven buvama, KRPELJIMA I CRVIMA i pun rana, Zaječarci ga spasili, a pronašao je i novi dom (FOTO)\nIznemogli, premršavi bernardinac, prekriven crvima koji su ga jeli, pronađen je na starom putu Nikoličevo-Zaječar, objavljeno je na fesjbuk stranici Udruženja za zaštitu Beta iz Zaječara.


NEZAPAMĆENO UBISTVO U KOVID BOLNICI U ATINI: Pacijent osumnjičen da je drugog obolelog isključio sa respiratora! - mediji.net\nNEZAPAMĆENO UBISTVO U KOVID BOLNICI U ATINI: Pacijent osumnjičen da je drugog obolelog isključio sa respiratora!\nČovek koji se lečio od kovida u atinskoj bolnici uhapšen je pod sumnjom da je ubio drugog pacijenta, nakon što ga je isključio sa respiratora, saopštila je danas grčka policija.\natinaPreko 400 vesti\nGrčkaPreko 5200 vesti\nPotvrđena presuda Smiljani za ubistvo sestre: Telo godinama krila u zamrzivaču u porodičnoj kući\nStanje dečaka starog osam godina iz okoline Vladičinog Hana koji je zbog tegoba uzrokovanim korona virusom već devet dana priključen na respirator i dalje je teško, ali stabilno, potvrđeno je u Univerzitetskom kliničkom centru Niš.Dečak je zbog problema sa plućima priključen na mašinu za disanje 14...\nZa Igora Srbina stakleni kavez: Kriv za tri ubistva u Španiji (VIDEO)\nNorbert Feher, poznat i pod pseudonimima Igor Vaclavić, Igor Rus ili Igor Srbin, poreklom iz Srbije, proglašen je krivim u Španiji za trostruko ubistvo. On je u Španiji ubio dva policajca i jednog civila, a u Italiji ga sumnjiče za dva ubistva tokom pljački.\nZloglasni Igor Srbin proglašen krivim za trostuko ubistvo\nOzloglašenog srpskog kriminalca Norberta Fehera, koji je bio poznat kao "Igor Srbin" i "Igor Rus", španski sud je proglasio krivim za ubistvo tri osobe, od kojih su dve policajci.


Ivanišević najavio novi ciklus sprovođenja mera stručne prakse najboljih studenata univerziteta sa teritorije AP Vojvodine: Ulaganje u znanje, ulaganje u budućnost! - Embargo\nU okviru programa sprovođenja stručne prakse u organima uprave na teritoriji AP Vojvodine, a koju sprovodi Pokrajinska vlada, Pokrajinski sekretarijat za privredu i turizam je danas raspisao Javni poziv za finansiranje stručne prakse najboljih studenata koji su diplomirali na fakultetima sa sedištem na teritoriji AP Vojvodine, a koji se nalaze u sastavu univerziteta čije je sedište na teritoriji pokrajine, u školskoj 2020/21 godini.\nStručna praksa sprovodi se u skladu sa zakonom i Pokrajinskim akcionim planom zapošljavanja u AP Vojvodini za 2021. godinu, dok Pokrajinski sekretarijat za privredu i turizam finansira meru stručne prakse u trajanju od godinu dana.\nPokrajinski sekretar za privredu i turizam, dr Nenad Ivanišević ističe da ovo predstavlja aktivnu meru zapošljavanja kroz stručno osposobljavanje nezaposlenog lica za samostalan rad u struci za koju je stečena odgovarajuća kvalifikacija, sa ciljem sticanja radnog iskustva, bez zasnivanja radnog odnosa.\n,,Pokrajinska vlada, odnosno Pokrajinski sekretarijat za privredu i turizam, sprovode meru stručne prakse koja će trajati 12 meseci namenjenu najboljim studentima fakulteta koji pripadaju univerzitetima na teritoriji Vojvodine, kao aktivnu meru zapošljavanja i stručnog usavršavanja budućih najboljih kadrova raznih profesija, kako bi stekli inicijalno radno iskustvo u struci, neophodno za nastavak sopstvenog rada i usavršavanja na tržištu rada. Potrebno je nastaviti sa ulaganjem u znanje, osposobljavanjem mladih profesionalaca za samostalan rad u struci, a shodno zahtevima tržišta rada i poslodavaca, stoga pozivam poslodavce iz javnog sektora i diplomce da se u što većem broju odazovu na javni poziv“, rekao je Ivanišević.\nFOTO: FOTO: POKRAJINSKI SEKRETARIJAT ZA PRIVREDU I TURIZAM\nPravo učešća u realizaciji mere stručne prakse ostvaruje poslodavac koji pripada pokrajinskim organima i stručnim službama Pokrajinske vlade, kao i javnim službama čiji je osnivač Autonomna pokrajina Vojvodina. Neophodno je da postoje kadrovski kapaciteti za stručno osposobljavanje, tačnije da poslodavac obezbedi mentora koji je najmanje istog nivoa kvalifikacije kao i angažovano lice.\nPored toga, potrebno je da poslodavac ima tehničke, prostorne i druge kapacitete za stručno osposobljavanje, adekvatan radni prostor, opremu i uslove u skladu sa propisima o bezbednosti i zaštiti na radu.\nIzvor: Pink.rs, Foto: Foto: Pokrajinski sekretarijat za privredu i turizam\n← ĐORĐEVIĆ: Đilas je organizovao svoje lažne ekologe\nJeremić: Ako se ne dogovorimo, najbolje da Đilas, Lutovac i ja skočimo s mosta →\nGO SNS Šabac: Krivci moraju biti konačno kažnjeni…\n16 јула, 2021 admin\nNajbolje da se Šapčani izvinu Zelenoviću i „misteru 10 %“ – što su proneverili njihovih 5 miliona evra!?\n25 маја, 2018 admin\t0


Istorija piva u Srbiji | BIP - Beogradska Industrija Piva\nPivo i pivarstvo imaju dugu tradiciju u Srba i sam proces pravljenja piva bio je poznat još u doba vladavine dinastije Nemanjića o čemu svedoče jedno sačuvano pismo kralja Vladislava, Svetosavska hrisovulja, Dečanska povelja. Termini koji se u njima upotrebljavaju ukazuju da je bilo poznato dobijanje slada iz žita i ohmeljavanje, što daje potvrdu da se pivo trošilo na dvoru, manastirima i privatnim posedima.\nPivare u 18. veku\nPrve beogradske pivare u 19. veku\nZačetak pivarske industrijske u Beogradu vezuje se za 1872. godinu kada pančevački industri-jalac Ignjat Vajfert započinje gradnju prve parne pivare na tadašnjem ‘’Smutekovcu’’, današ-njem ‘’Mostaru’’. Ona zvanično započinje sa proizvodnjom sledeće 1873. godine pod imenom ''Prva srpska parna pivara Đorđa Vajferta'', koji od te godine preuzima upravu nad njom.Tokom prvih godina rada pivara je mogla da proizvede 50.000 hl godišnje, što je u to vreme bila značajna količina. Nakon završetka rata Vajfert najvećim delom koristi ratnu odštetu da obnovi, dodatno modernizuje i transformiše pivaru u akcionarsko društvo pod nazivom 'Prva srpska parna pivara Đorđe Vajfert A.D.'' Pivara je u međuratnom periodu mogla da proizvede godišnje i do 180.000 hl piva. Od 1947. godine do 13. januara 1963. godine pivara nastavlja rad kao javno preduzeće pod imenom ''7. juli''.\nBeogradska industrija piva - BIP\nNajznačajniji datum u novijoj istoriji BIP-a je januar 1963. godine, kada je održana zajednička sednica radničkih saveta ’’Industrije piva 7. Juli'' (Vajfertova pivara), ''Pivare Beograd'' (Bajlonijeva pivara) i preduzeća ''Bezalko'' na kojoj je došlo do udruživanja u Beogradsku industriju piva i bezalkoholnih pića – BIP. Tokom narednih godina u BIP-ovu porodicu između ostalih ulaze i Preduzeće za proizvodnju piva i slada ''Ovčar'' - Čacak, pivara ''20. oktobar'' - Sremska Mitrovica i pivara ''Toma Kostic'' iz Leskovca. Nakon integracije BIP beleži nagli razvoj koji se kretao u dva osnovna pravca: povećavanje produktivnosti postojećih i novih industrijskih kapaciteta uz odgovarajuće proizvodne integracije i tehnološko-tehnički razvoj i širenje proizvodnog i uslužnog programa i tržista. U decembru 1971. godine proizveden je milioniti hektolitar piva, čime je obeleženo dostignuće koje je u to vreme BIP uvrstilo u sam vrh evropskih proizvodača piva. Bip je prvi u SFRJ započeo sa točenjem piva u limenci i proizvodnjom čuvenog napitka ruski kvas. Krajem 1998. godine u skladu sa odredbama novog Zakona o klasifikaciji delatnosti, posluje kao Akcionarsko društvo ’’Beogradska industrija piva, slada i bezalkoholnih pića’’ i vrlo brzo vrši svojinsku transformaciju.\nStrategija razvoja BIP-a bazirala se na korišćenju raspoloživih resursa i razvoja proizvodno uslužnog programa. Stremeći najvišem kvalitetu svojih proizvoda i usluga, BIP je učečstvujući na mnogobrojnim domaćim i inostranim selekcijama, smotrama i ocenjivanjima između ostalog osvojio 160 zlatnih medalja, 7 kristalnih kupova, 3 Oskara za kvalitet, i 3 trofeja za visok internacionalni kvalitet.


#foodporn: Ako ne piješ šampanjac dok jedeš pomfrit - GREŠIŠ! - Page 2 of 2 - WANNABE MAGAZINE\nZapravo, jedno od najpopularnijih predjela u Nju Orleansu je porudžbina šampanjca i pomfrita. Ova “savršena kombinacija” na meniju mnogih restorana košta od $50 do $90, zavisno da li naručite malu ili veliku porciju.\nSve je poteklo iz Sylvain restorana u ovom gradu, kada je Sean McCusker dobio ideju na Veuve Cliquota događaju čuvši od jednog poznanika da je ovaj spoj savršen i da on obožava da, kada jede pomfrit, pije šampanjac uz njega.\nSean je već narednog dana otišao u restoran u Njujorku, gde je bio tog trenutka, i sa prijateljem naručio porciju pomfrita uz flašu šampanjca – nakon prvog zalogaja i prvog gutljaja je nastala revolucija u menijima restorana širom sveta, a da to u tom trenutku nisu ni shvatili!\nDugogodišnji urednik magazina Food & Wine i fan dobrog vina Ray Isle se apsolutno slaže sa ovom konstatucijom, te je rekao: “Ja govorim godinama unazad da je kombinacija pomfrita i šampanjca idealna. Tehnički, so i mast koju ima pomfrit u kombinaciji sa kiselim ukusom šampanjca daje dobitnu kombinaciju.”\nI realno, mi smo saglasni!


IRAN U ŠOKU Predsednik Raisi: "Osvetićemo ubistvo pukovnika garde"\nIran će osvetiti smrt pukovnika Revolucionarne garde Sajada Hodaija, izjavio je danas predsednik ove zemlje Ebrahim Raisi.\nFoto: pavel bednyakov / Tanjug/AP\n- Dao sam nalog da se naše bezbednosne snage ozbiljno posvete ovom pitanju i ne sumnjam da će biti izvršena osveta za prolivanje čiste krvi našeg mučenika - naveo je Raisi, dan nakon što su dvojica ljudi na motociklu ubili elitnog oficira u atentatu u Teheranu, prenosi Rojters.\nPortparol Revolucionarne garde Ramazan Šarif naveo je da "ovo ubistvo samo pojačava odlučnost garde da se suprotstavi neprijateljima Irana".\n- Mučeništvo pukovnika Hodaija jača odlučnost Revolucionarne garde da brani bezbednost, nezavisnost i nacionalne interese i da se suprotstavi neprijateljima iranske nacije - izjavio je on, prenosi britanska agencija.\nRevolucionarna garda uhapsila je nekoliko pripadnika mreže izraelske obaveštajne službe, pod sumnjom da su učestvovali u ubistvu, prenosi Rojters, pozivajući se na lokalne medije.\nUbistvo se dogodilo u vreme neizvesnosti u vezi sa oživljavanjem iranskog nuklearnog sporazuma iz 2015. nakon višemesečnih zastoja.\nNajmanje šest iranskih naučnika i akademika je ubijeno ili napadnuto od 2010. godine, a Iran je ubistva okarakterisao kao terorističke akte koje su izvršile zapadne obaveštajne agencije i izraelski Mosad.\nKabinet izraelskog premijera, koji nadgleda rad obaveštajne agencije Mosad, odbio je da komentariše događaje u Teheranu, navodi Rojters.\nIran Ubistvo Pukovnik Nacionalna garda Ebrahim Raisi\nOPTUŽEN ZA ZAVERU Iran smenio šefa obaveštajaca\n"ZELENSKI ĆE MORATI DA RAZGOVARA SA PUTINOM" Makron poručio da će učiniti sve da se zaustavi napredovanje ruskih snaga u Ukrajini\nSmrt još jednog pukovnika iranske revolucionarne garde: Sumnja se da je pao sa krova ili balkona\n13:57 (FOTO) "ISTA SAM TATA BEKVALAC": Nataša pozirala bez trunke šminke, pa NASMEJALA SVE do suza na mrežama\n13:47 ŠAPIĆ PREUZEO DUŽNOST OD RADOJIČIĆA Prioritet gradske vlasti da pripremi Beograd za jesen i zimu\n13:46 Radovi izmenili stajališta autobusa u Subotici, EVO KAKO ĆE SAOBRAĆATI NAREDNIH DANA


Reagovanje na trgovinu roditelja decom - Ozonpress :: internet portal\nTag: deca, reagovanje, roditelji, trgovina\nU proteklim mesecima, primetan je sve učestaliji proces kriminalnih radnji i zločina protiv čovečnosti, u kojima roditelji seksualno eksploatišu svoju maloletnu decu.\nREAGOVANJE “BIROA ZA BORBU PROTIV TRGOVINE LJUDIMA” NA SVE UČESTALIJE SLUČAJEVE PODVOĐENJA MALOLETNIH LICA OD STRANE SVOJIH RODITELJA\n– U momentu kada tražimo okvire i koncizan način objašnjenja za takvo jedno perfidno delo i destruktivno ponašanje, nailazimo na devijantnu psihološku stranu počinioca. Razuman odgovor ne postoji, jer u samom startu se susrećemo sa najtežim oblikom povrede prava deteta i osnovnih ljudskih prava. Još ako dodamo činjenicu da je kriminalna radnja sprovedena od strane detetovih roditelja, udaramo u zid seksualne zloupotrebe maloletnih lica, koja je zakonom inkriminisana kao krivično delo sa nesagledivim psihičkim i emocionalnim posledicama kod deteta kao žrtve – kažu u Birou za borbu protiv trgovine ljudima.\nSama osetljivost teme je svakako odnos dete-roditelj, koji u zdravim porodicama znači osnov i stub, podrška i pomoć, bezuslovna ljubav i razumevanje, dok u slučajevima koji potresaju javnost u proteklom period nailazimo na potpuno kršenje svih ljudski, roditeljskih i normi zdravog razuma.\n– Moramo se voditi kontinuiranim procesom u cilju preventivnih aktivnosti, da se takav jedan vid perfidnih radnji u velikoj meri suzbije. Pre svega podizanjem svesti javnosti, uz činjenicu da je odgovornost na nama kao društvenoj celini. Konstantno alaudiranje na sve učestaliji problem seksualne eksploatacije maloletnih lica, obavezna predavanja, edukaciju mladih, dostupnost informacija, brojeva telefona gde žrtva bez obzira na godine može prijaviti svoj problem. Vidljivost koja će doprineti brzom plasiranju i dostupnosti informacija, a sve u cilju prevencije i suzbijanju jedne takve društvene anomalije – poručuju iz Biroa.\nU današnjem digitalnom svetu gde svaka informacija ima mogućnost brzog distribuiranja, dobijamo prednost u procesu brzog plasiranja i načina u kojima radimo na prevenciji, otkrivanju i prepoznavanju žrtve. To je jedan od načina da žrtvi, potencijalnoj žrtvi ili onome ko je spreman da prijavi kriminalno delo, ostavimo vidljiv trag kome, kako i gde da se obrati za pomoć, navode u svom obraćanju javnosti iz Biroa za borbu protiv trgovine ljudima.\n“Jedan poziv-jedna žrtva manje”, telefon “Biroa za borbu protiv trgovine ljudima” 064/47-31-537, dostupan je 24/7.


Pavićević: Vjerovali smo, sada nas očekuju najvažniji mečevi – Odbojka Crna Gora – Volleyball Montenegro\nIntervjuPrva liga (M) 30/03/2019 41 views\nKorektor Budućnost Capital Plaze Milutin Pavićević izjavio je da je njegova ekipa od starta vjerovala da mogu da savladaju velikog rivala u polufinalu plej ofa, ekipu Jedinstvo Franca, inače osvajača duple krune u prethodne dvije sezone.\n”Uspjeli smo da u polufinalnoj seriji eliminišemo kvalitetnu i veoma iskusnu ekipu Jedinstva. U ovom dvomeču smo konačno pokazali da vrijedimo i da kada igramo svoju igru, mozemo svakog da pobijedimo. Ekipa Jedinstva je bila favorit, najviše zbog toga jer u svojim redovima ima više iskusnih igrača sa sjajnim karijerama iza sebe. Međutim, vjerovali smo u sebe, igrali kao tim i u onim ključnim trenucima, pokazali visprenost i koncetraciju, nešto što nam je nedostajalo u nekim prethodnim mečevima i godinama. Čestitao bih svojoj ekipi na igri, ali i ekipi Jedinstva za veliku borbu koju smo vodili u ovosezonskim mečevima, ali i na korektnom odnosu koji smo imali tokom svih tih utakmica”, kazao je Pavićević.\nKorektor Budućnosti i juniorski reprezentativac Crne Gore ističe da su naredne utakmice u finalu plej ofa protiv ekipe Budve “utakmice njihovih dosadašnjih karijera”.\n“Očekuje nas finale protiv Budvana. Imaćemo dvije nedjelje da se dobro spremimo za utakmice koje će za mnoge od nas mlađih biti najveće koje smo igrali u u dosadašnjem dijelu karijere. Biće teško, Budva je favorit na papiru, ali obećavam u ime svih saigrača da ćemo dati sve od sebe da iskoristimo svaku šansu koja nam se pruži, već od prvog meča u Budvi”, zaključio je Pavićević.\nFinalna serija plej ofa Prve lige Crne Gore za odbojkaše počeće 13-14.aprila utakmicom u Budvi. Igra se na tri dobijene utakmice.\nMorača slavila protiv Rudara, Galeb ispustio set, Luka Bar sigurna u Kotoru\nIntervjuVideo 19/01/2021 19/01/2021 170 views


Faktor | Krizni štab KS: Tražit će se saglasnost roditelja za antigen testiranja djece u školama\nKrizni štab KS: Tražit će se saglasnost roditelja za antigen testiranja djece u školama\nNa današnjem sastanku Kriznog štaba Ministarstva zdravstva KS izneseni su podaci JU Dom zdravlja KS, prema kojima je potvrđeno 187 slučajeva zaraze koronavirusom kod djece, što čini 0,4 posto ukupne populacije djece 7-14 godina u Kantonu Sarajevo.\nNa današnjem sastanku data je i preporuka Ministarstvu za odgoj i obrazovanje KS da uposlenim u odgojno-obrazovnim institucijama KS, kao i sa roditeljima djece predoče sve prednosti imunizacije u cilju povećanja procenta vakcinisanih u obje spomenute grupacije jer se na ovaj način pored svoga čuva i zdravlje sve naše djece.\nPoseban naglasak se stavlja na poduzimanju svih radnji koje će omogućiti normalno odvijanje nastavnog procesa, prisustvo djece u učionicama, te očuvanje mentalnog zdravlje djece.\nPozivaju stanovništvo Kantona Sarajevo na poštivanje mjera lične zaštite – održavanje fizičke distance od jedan i po do dva metra, pravilno nošenje maske u zatvorenim i otvorenim prostorima - ukoliko se ne može održati fizička distanca i higijenu ruku.\nPosebno naglašavaju izbjegavanje dužeg zadržavanja u zatvorenim prostorijama gdje je mogući bliski kontakt kroz duži vremenski period i izbjegavanje gužvi i spomenutih prostora. Sve osobe sa akutnim respiratornim smetnjama, povišenom temperaturom, bolovima u mišićima i općom slabošću neka ostanu kući i kontaktiraju nadležne zdravstvene službe, saopćila je Služba za protokol i press KS.\nOmicron zatvara granice u svijetu: Šef UN-a to ocijenio kao nepravedan i nemoralan čin


Premijer Slovenije u Beogradu: Trenutna klima u EU nije naklonjena širenju\nPremijer Slovenije Marjan Šarec i premijerka Srbije Ana Brnabić na konferenciji za novinare u Beogradu, 27. avgusta 2019. (Foto: Sajt Vlade Republike Srbije)\nSlovenački premijer Marjan Šarec u utorak je boravio u Beogradu gde je sa premijerkom Srbije Anom Brnabić razgovarao o evropskim integracijama zemlje, političkoj situaciji i ekonomskoj saradnji. Ratifikovan je i sporazum o zapošljavanju radnika iz Srbije u Sloveniji\nKlima u Evropskoj uniji nije naklonjena prijemu novih članica, ali Ljubljana insistira da o tome treba razgovarati, rekao je Šarec.\nNisam preterano optimističan, već sam realan, ali nije sigurno ni da će se takva klima održati, nastavio je on u obraćanju novinarima nakon razgovora sa predsednicom Vlade Srbije.\nMeđutim, Ljubljana podržava ulazak zemalja Zapadnog Balkana u Uniju, ali je svesna i da postoje otvorena pitanja, kazao je on.\n"Slovenija veoma dobro poznaje probleme regiona i razume ih", rekao je Šarec i dodao da je više puta istakao da kosovske takse od 100 odsto na robu iz Srbije ne predstavljau dobar put, zbog čega ih treba ukinuti.\nGovoreći o bilateralnim odnosima, Šarec je ocenio da između Ljubljane i Beograda ima malo otvorenih pitanja i da je Srbija dobar partner Slovenije.\nPredsednica Vlade Srbije rekla je da Slovenija nikada nije posebno uslovljavala Srbiju kada je reč o otvaranju pregovaračkih poglavlja, a da je uvek pružala veliku tehničku podršku.\nNavodeći da Srbija i Slovenija nemaju mnogo otvorenih pitanja, Ana Brnabić je prenela da je danas sa Šarecom razgovarala o terminu za održavanje pete zajedničke sednice vlada dveju zemalja, kao i o predlogu da se organizuje zajednički privredni forum jer ekonomska saradnja dveju zemalja beleži kontinuirani rast.\nSlovenačka privreda je, kako je kazala, među najznačajnijim ekonomskim partnerima Srbije i jedan od najvećih investitora sa više od milijardu evra ulaganja, dok u Srbiji uspešno posluje 1.600 slovenačkih kompanija.\n"Sporazum o zapošljavanju radnika iz Srbije u Sloveniji neće izazvati odliv radne snage"\nDanas je ratifikovan i sporazum kojim se reguliše zapošljavanje srpskih radnika u Sloveniji i koji stupa na snagu 1. septembra. Međutim, Ana Brnabić kaže da ne očekuje veći odliv radne snage.\nCilj sporazuma je materijalna i pravna sigurnost radnika, kazala je premijerka i naglasila da Srbija ne može da reši problem odliva mozgova tako što će da zabrani ljudima da odlaze, ali da je bitno da uslovi budu kontrolisani i da se uradi "sve što je moguće da odliv mozgova postane cirkulacija mozgova".\nSa druge strane, Šarec je rekao da Slovenija ima rekordnu zaposlenst i da im nedostaje radna snaga.\nOn je kazao da se protok radnika uvek dešava posebno u EU i da je zbog toga bolje da te stvari budu regulisane i da ljudi imaju zaštitu.


Dodik: Republika Srpska i Srbija nude iskrenu ruku pomirenja svima\nBeta 4. avgusta 2017. 21:50\nPredsednik Republike Srpske Milorad Dodik rekao je večeras u Novom Sadu da su Srbija i Republika Srpska najstabilnije u regionu i da svakome pružaju ruku pomirenja.\n„Pružamo ruku pomirenja svima iskreno, ali ne smemo biti naivni jer se pokazalo da naša iskrenost ne znači i iskrenost drugih“, rekao je Dodik na obeležavanja Dana sećanja na stradanje i progon Srba na stadionu Fudbalskog kluba „Veternik“ u Novom Sadu.\nDodik je dodao da danas Srbija i Republika Srpska vrše pomen, ali da se moraju okrenuti životu.\nOn je dodao da „veruje da će u ovom veku Srbija i Republika Srpska biti zajedno u teritorijalnom smislu“.\n„Srbija i Republika Srpska su najbolje mesto za život jer je to naše i verujem da ćemo u ovom veku biti jedno i da će doći nove generacije koje će čitati knjige i znati šta nam je bilo ovde“, rekao je Dodik.\nOn je dodao da je Srbija za Hrvate „remetilački faktor“.\n„Srbija je za njih remetilački faktor, a ja kažem da smo mi bitan faktor i zato smo stalno na dnevnom redu, a doći će vreme kada ćemo mi postavljati dnevni red“, kazao je predsednik Republike Srpske.\nOn je upitao Hrvatsku i BiH kako da im veruje u „iskrenu ruku pomirenja nakon zakona koji su danas doneli i nakon činjenice da je u popisu iz 1991. godine u Sarajevu živelo 150.674 Srba, a u popisu iz 2013. godine živi 1.333 Srba“.\n„Kako mislite da to ne vidimo i da nas to ne boli“, upitao je Dodik i dodao da „Republika Srpska i Srbija daju sva prava Hrvatima koji zive tu“.\n„Oni slobodno žive i nemaju nikakvog ograničenja, samo u Hrvatskoj Srbi ne mogu normalno da žive“, kazao je on.


Vesti online / Vesti / Ex YU / Višković: Forum dijaspore opravdao očekivanja\nGoran Džogić A\nPremijer RS Radomir Višković\n"U ime institucija Republike Srpske, Vlade, predsjednika i svoje ime zahvaljujem najsrdačnije što ste učestvovali na Forumu i dali doprinos unapređenju saradnje matice i dijapore", rekao je Višković na zatvaranju Foruma dijaspore.\n"Saradnjom sa predstavništima Srpske, djeci u inostranstvu biće omogućeno da izučavaju maternji jezik, istoriju i kulturu, a važno je koristiti kapacitete dijaspore s ciljem privrednog i ekonomskog jačanja Srpske", naveo je Višković.\nArno Gujon humanitarni radnik i Živadin Jovanović bivši šef diplomatije\n"Važno je što ste pokazali spremnost i volju da budete na usluzi i da svoje kapacitete stavite na raspolaganje Republici Stpskoj. Važno je doći na strana tržišta, ali još važnije je na njima ostati", rekao je Višković.\n"U dokument će biti ugrađeni konkretni prijedlozi, sugestije i ideje koje smo čuli na Forumu. Potrebno je sistemsko povezivanje kapaciteta u dijaspori, mapiranje potencijala u privredi, obrazovanju i kulturi", rekao je Višković.\nMilenko Cvijanović zamenik direktora M:tel Austrija\nStojan Stojanović predsednik Udruženja privrednika Srba u Švajcarskoj - direktor kompanije Helvetia\nEX YU RS: Forum dijaspore, cilj jačanje saradnje sa Srbima u svetu


VELIKI ZASTOJ NA NAPLATNOJ RAMPI STARA PAZOVA: Automobili čekaju po sat vremena\n03. 07. 2021. u 21:42\nNA naplatnoj stanici Stara Pazova u smeru Subotica- Beograd trenutno zadržavanje vozila je oko 60 minuta, a razlog za to je povećan saobraćaj koji prevazilazi maksimalan kapacitet, kažu za Tanjug u "Putevima Srbije".\nKako su u pisanoj formi naveli, u toku današnjeg dana u periodu od 7 do 19 časova, prošlo je ukupno 22.574 vozila, što ukazuje da će, dodaju, promet vozila kroz tu naplatnu stanicu prevazići jučerašnji broj.\nObjašnjavaju da je uzrok početak letnje sezone i pojačan saobraćaj od graničnog prelaza Horgoš, kao i aktuelni radovi u zoni naplatne stanice Subotica i kod Beške.\nU "Putevima Srbije" napominju da je zbog ograničenog kapaciteta vozila, koji više ne zadovoljavaju povećan promet saobraćaja kroz tu naplatnu stanicu, predviđeno proširenje čime bi se povećala njena propusna moć i rešio problem povremenih zastoja.\nNavode i da na toj naplatnoj stanici radi maksimalan broj saobraćajnih kanala - devet, od čega sedam u smeru Subotica-Beograd.\nNaplatna rampa gužva čekanje deonica Stara Pazova - Novi Sad


ŠTAFETNO PRVENSTVO I “TROFEJ BEOGRADA” RUŠE REKORDE – Sportski savez Beograda\nPočetnaOrijentiringŠTAFETNO PRVENSTVO I “TROFEJ BEOGRADA” RUŠE REKORDE\nŠTAFETNO PRVENSTVO I “TROFEJ BEOGRADA” RUŠE REKORDE\nProtekle nedelje, na Adi Ciganliji, održano je Štafetno prvenstvo Beograda – prvo takmičenje u nastavku sezone pod pokroviteljstvom Sekretarijata za sport i omladinu grada Beograda. Na takmičenju je nastupilo 197 takmičara iz skoro svih registrovanih klubova u Srbiji, od čega oko 70 iz beogradskih. S obzirom na to da je teren jako brz, bilo je puno neizvesnih momenata i borbi prsa uz prsa za najsjajnija odličja.\nNarednog vikenda očekuje nas “Trofej Beograda”, koji će se održati u nedelju 20. septembra u beogradskim blokovima 70 i 70a. Start takmičenja je na savskom keju (kraj ulice Omladinskih brigada), dok je cilj na središnjem delu šetališta „Lazaro Kardenas“ u bloku 70. Do sada je pristiglo 170 prijavljenih takmičara, od čega će se 27 starijih pionira i pionirki boriti za pehar “Trofeja Beograda”, s obzirom na to da su ove kategorije nosioci takmičenja.\nOva dva takmičenja ujedno beleže i rekordnu posećenost u protekle dve godine na beogradskim trkama, što govori o kvalitetu organizacije takmičenja.\nDa bi sve proteklo kako treba, na svim takmičenjima se strogo poštuju mere Vlade Republike Srbije, Ministarstva zdravlja i kriznog štaba, dok takmičari odmah nakon završetka trke napuštaju mesto cilja kako bi se minimizirao boravak i kontakti takmičara.\nU NEDELJU “DAN SPORTSKOG IZAZOVA” ŠIROM BEOGRADA\nZA VIKEND “TROFEJ BEOGRADA”


Regionalna konferencija o okvirnom programu EU za nauku i istraživanje: Horizon 2020. šansa za razvoj regiona\nMinistarstvo nauke, u saradnji sa Evropskom komisijom, Generalnim direktoratom za istraživanje i inovacije, bilo je domaćin velike Regionalne konferencije povodom zvaničnog početka realizacije novog Okvirnog programa EU “Horizont 2020” za zemlje Zapadnog Balkana.\nInstruktažni seminar “Razvoj inovacija u Crnoj Gori”\nSeminar, Razvoj inovacija u Crnoj Gori je održan u Pljevljima, u terminu 23-24.septembar 2013 godine. Seminar je bio instruktažnog karaktera i za osnovni cilj je imao težnju organizatora da: 1. predoči značaj razvoja inovacija za sveukupni razvoj organizacija i zemlje i uključivanje u savremene evropske tokove, 2. ...\nPropisi u oblasti bezbjednosti hrane...\nPrivredna komora Crne Gore je organizovala 13. decembra 2013. godine okrugli sto na temu „Propisi u oblasti bezbjednosti hrane, veterinarske i fitosanitarne politike“. Tokom skupa, koji se realizuje kroz projekat EEN - Enterprise Europe Network, privrednici su informisani o izmjenama propisa iz navedenih oblasti koji su u...\nEvropska komisija objavila prve pozive za projekte Horizon 2020 do sada je najveći okvirni program EU za istraživanje i inovacije sa budžetom u iznosu od gotovo 80 milijardi € za period 2014-2020. Većina sredstava EU za istraživanje dodjeljuje se na osnovu pojedinačnih poziva za odredjene oblasti. 11. decembra 2013....


Zaharova: SAD se predstavljaju kao borci protiv hemijskog oružja, a same ga nisu uništile - Sputnjik Srbija\n20:43 20 April 2021\n08:28 03.03.2021 Preuzmite kraći link\n„Celu situaciju su najpre pokrenule naše kolege koje se prave da odgovaraju Rusiji na njene navodno nelegitimne postupke“, rekla je ona za Jutjub kanal „Solovjov lajv“.\n„Reč je o kvazisavezu sa EU, o kvazipartnerstvu iza kojeg, osim neobuzdane, kako kod nas vole da kažu, rusofobije – nema ničega. A nema ničega, jer bi trebalo da savezi budu usmereni na rešavanje kontruktivnih, pozitivnih zadataka, a ne na beskrajnu borbu protiv vetrenjača koje sami crtaju, izmišljaju i zatim napadaju“, istakla je Zaharova dodajući da obe strane ne poštuju međunarodne obaveze.\nPrema rečima portparolke, Vašington želi da stvori određenu sliku borca za pravdu na polju hemijskog razoružanja.\nGovoreći o novim antiruskim sankcijama Vašingtona i Brisela, Zaharova je primetila da SAD pokušava da skrene pažnju sa svojih unutrašnjih problema.\n„Jedan od delova čitave te kampanje je da se skrene pogled sa sopstvenih problema – kako sa hemijskog oružja, tako i sa unutrašnjih kolosalnih problema“, dodala je diplomata.\n„EU ne može da se složi oko jedinstvenog pristupa u pogledu toga treba li uvoditi pasoše za vakcinaciju, kako će se oni uklopiti sa njihovim konceptom ljudskih prava i slobode kretanja. Ne mogu da sprovedu ugovore i uzajamne obaveze... u kontekstu snabdevanja vakcinama koje su sada tako neophodne“, smatra Zaharova.\nPodsetimo, u utorak je Amerika uvela sankcije protiv ruskih zvaničnika zbog situacije sa Aleksejem Navaljnim. SAD su pooštrile ograničenja na izvoz u Rusiju i na crnu listu unele 14 institucija. Kako je saopšteno, Vašington će prekinuti da pruža svaku vrstu pomoći Moskvi, osim hitne humanitarne. Vašington zabranjuje finansijskim institucijama američke vlade da daju kredite Rusiji, kao i izvoz odbrambenih tehnologija u tu zemlju.\nhemijsko oružje, borci, SAD, Marija Zaharova


Kragujevac - projekat "Podizanje zasada leske u Srbiji" - Bolja Zemlja\nKragujevac – projekat “Podizanje zasada leske u Srbiji”\nKragujevačke novine su izdale saopštenje da će su u petak, 27.10.2017. godine, u prostorijama Centra za poljoprivredu i ruralni razvoj, u Cerovu, održati projekat ” Podizanje zasada leske u Srbiji”. Projekat je podržan od strane Ministarstva poljprivrede i zaštite životne sredine, kao i Instituta za primenu nauke u poljoprivredi.\nSvi zainteresovani će u petak moći da čuju kako se nabavljaju selektovane sadnice, ko će i na koji način pružati tehničku podršku kroz seminare i predavanje, i kako će biti organizovan otkup. Projekat je namenjen svim zainteresovanim poljoprivrednim gazdinstvima s najmanje hektar zemljišta pogodnog za gajenje leske.\nP.D ,, Centar za poljoprivredu i ruralni razvoj” d.o.o. iz Kragujevca sarađuje sa kompanijom Agriser iz Beograda, čiji je Ferrero Hazelnut Company vlasnik. Kompanija Agriser, na teritoriji Kragujevcai okoline, nudi sklapanje ugovora sa potencijalnim kooperantima koji podrazumeva kupovinu sadnica leske po ceni povoljnijoj od tržišne, uslugu agronoma na teritoriji gajenja, otkup lešnika, kao i odgovarajuću kreditnu liniju koja podržava investiciju.\nPrethodni tekstDirektna setva bez obrade zemljišta uz pomoć moćne sejalice!\nSledeći tekstSPOS – uskoro pravilnik o registraciji pčelarskih vozila


DF: Uzaludno potrošene desetine miliona eura u Avganistanu – Portal Luca\nDF: Uzaludno potrošene desetine miliona eura u Avganistanu\nSav besmisao i bezidejnost u strateškom razvoju crnogorske Vojske u zadnjih 15 godina pokazao je epilog dešavanja u Avganistanu, ocijenili su u Demokratskom frontu.\nAvganistan je danas u rukama talibana poslije sloma vladinih snaga i bijega predsjednika Ašrafa Ganija u inostranstvo.\n„Hvalospjevi o tome da je Crna Gora imala ogromnu korist kroz afirmaciju svojih snaga i obuku 557 vojnika, koji su u periodu od više od deset godina učestvovali u mirovnim misijama ISAF i „Odlučan korak“, a čiji je cilj bio primarno orijentisan ka uspostavljanju mira i stabilnosti u Avganistanu, demokratizaciji i obnovi zemlje, kao i pružanju pomoći avganistanskim nacionalnim snagama bezbjednosti da postanu samoodržive, funkcionalne i sposobne da samostalno obavljaju operacije i obezbijede sigurno okruženje i slobodu kretanja na cijeloj teritoriji Avganistana, ovih dana doživjeli su veliki fijasko“, saopštio je poslanik DF-a Jovan Vučurović.\nKako su pripadnici Vojske Crne Gore obučili sebe i avganistanske snage bezbjednosti, kako je naveo, pokazali su talibani koji su osvojili čitav Avganistan za rekordno kratko vrijeme.\n„A Crna Gora kada sumira ovaj svoj godinama hvaljeni poduhvat, može samo da izvede saldo da za 10 godina učešća u ovoj besmislenoj misiji je trošila godišnje po 2 miliona ili ukupno više od 20 miliona evra iz budžeta građana Crne Gore“, naglasio je Vučurović.\nOn je istakao da se treba zamisliti koliko se samo za taj uzaludno utrošeni novac moglo izgraditi bolnica i škola po Crnoj Gori.\n„Međutim, bivši režim to nije interesovalo, jer su se oni, za radi očuvanja vlasti, svojih pozicija i nelegalno stečenog bogatstva, dodvoravali nekim međunarodnim centrima moći. Sada, poslije „uspješno“ obavljenog zadatka u Avganistanu, Veselin Veljović, Zoran Lazović, Predrag Bošković, Duško Marković i slični, pod dirigentskom palicom Mila Đukanovića, pokušavaju da mobilišu svoje poslušnike iz bezbjedonosnih snaga i izazovu nemire po Crnoj Gori, najavljujući krvave obračune i sprečavanje svečanog čina ustoličenja Mitropolita Joanikija“, kazao je Vučurović.\nOn je rekao da je na novoj vlasti da, umjesto svakodnevnih napada na lidere DF, pogleda istini u oči, da preduzmu sve potrebne mjere i preventivno djeluju i spriječe Đukanovića u namjeri da destabilizuje Crnu Goru.\n„Takođe, skupštinska većina pod hitno mora postići dogovor oko Tužilačkog savjeta, jer Milivoje Katnić, kao dio hobotnice bivšeg režima, sigurno neće preduzeti mjere iz svoje nadležnosti. Od njega je jedino za očekivati, da se pojavi na Cetinju, u prvom redu „komita“, i da sa njima jurne na Cetinjski manastir“, saopštio je Vučurović.\nGrađani Crne Gore, koji su glasali za promjene, kako je kazao, ogorčeni su zbog toga što vlada ne pokazuje želju i hrabrost da izvrši hitnu i temeljnu demontažu bivšeg režima.\n„Da je vlada odmah po formiranju počela obračun sa kriminalnom hobotnicom Mila Đukanovića i da su procesuirani i iza rešetaka stavljeni svi koji su pljačkali i uništavali Crnu Goru proteklih decenija, na čelu sa predsjednikom DPS, ne bi padalo na pamet nekom Veselinu Veljoviću da „komituje“ po Crnoj Gori i da priprema državni udar. Umjesto demontaže i obračuna sa hobotnicom, na sceni je kohabitacija sa kriminalcem, a premijer Krivokapić posjećuje DPS gradonačelnike, koji su prepoznati kao organizatori „komitskih“, antisrpskih skupova“, kazao je Vučurović.\nPoslanik DF-a je poruči da se nijedna diktatura nije rušila kohabitacijama i saradnjom sa vođama diktature, nego se, kako je kazao, mora odlučno i hrabro raskinuti sa tim sistemom i zakonski obračunati sa onima koji su bili na njenom čelu, i njihovim pomagačima u tužilaštvu, sudstvu, policiji…\n„To će svakako morati da se uradi jednog dana, ako želimo da Crna Gora bude slobodna“, zaključio je Vučurović.